***НАРОДНО ЧИТАЛИЩЕ „Отец Паисий 1928” с. Мусачево***

***пл. „Възраждане“ №2, тел. 0725/66924, e-mail: lib\_otecpaisii1928@abv***

***ДОКЛАД НА НАСТОЯТЕЛСТВОТО ЗА ДЕЙНОСТТА НА***

***НАРОДНО ЧИТАЛИЩЕ “ОТЕЦ ПАИСИЙ 1928 „ с. МУСАЧЕВО***

***ПРЕЗ 2021 г.***

През изминалата година дейността на читалището беше организирана съгласно приетият културен календар и програма за развитие на читалищната дейност през 2021 г., приети на заседание на читалищното Настоятелство. Поради усложнената епидемиологична обстановка, нашата дейност беше засегната много сериозно.

Една от основните ни дейности е **Библиотечната:**

Макар и читалищна нашата библиотека разполага с голям избор на литература в библиотечния фонд, наброяващ 11 992 библиотечни единици. През изминалата 2021 година са регистрирани 43 читатели , а заетите библиотечни документи са 357 броя. Закупените нови книги през годината са 25 броя съответно детска и художествена литература, вписани в инвентарната книга с пореден номер и сигнатура. Библиотечната дейност беше сериозно засегната с наложените мерки и ограничения, но въпреки това работата на библиотеката продължи с различни инициативи – витрини за годишнини на писатели, посещения на ученици и деца от детската градина и т. н.

**Художествена самодейност - един от приоритетите на Настоятелството и секретаря за запазването на културното наследство на с. Мусачево**

Екипът на читалището, както и самодейните състави се включват активно в културния живот на с. Мусачево и Общината. Можем да се похвалим с много добро сътрудничество с местната власт, детската градина и училището. При реализиране на проекти като кръжоци, тематични работилнички, открити уроци и други дейности, сме получавали винаги необходимата подкрепа и съдействие от страна на кмета на Общината, кмета на с. Мусачево, директорите на детската градина и училището, както и на хората от селото.

През 2021 година в читалището трябваше да работят следните групи самодейци :

1. Женска Фолклорна Група за автентичен фолклор” Чойна”
2. Детска фолклорна група „ Звънче”
3. Фолклорна група Коледари
4. Фолклорна група Лазарки

Поради пандемията от COVID-19 се проведоха много малко репетиции на самодейците и за съжаление някои от фолклорните фестивали на които искахме нашите самодейци да участват бяха отменени в цялата страна. Въпреки това успяхме да направим доста инициативи, макар и онлайн, за отбелязване на бележити дати от нашата история, както и да покажем и продължим традицията на типично наши празници – Бабинден, Деня на самодееца, Баба Марта, Деня на Освобождението от турско робство – 3-ти март, Деня на българската писменост и култура – 24 май, 2- ри юни - Ден на Христо Ботев, 1- ви ноември - Ден на Народните будители и др.

През годината самодейците ни от ЖФГАФ ”Чойна” и ДФГ” Звънче” не можаха да участват във фестивали и събори в цялата страна, както беше предвидено, но представиха читалището и общината ни в редица онлайн фестивали, като „ Цветна плетеница“ , Фолклорен фестивал “Шопска песен“ с. Локорско др. проведени по този начин заради епидемията от COVID-19. Въпреки това взеха и участие, когато беше възможно в МФФ “Дорково“ с. Дорково, „Празник на зетьовете“ в с. Мрамор , където се представиха достойно. Участваха в кулинарната изложба на „ Шопски празник 2021 г.“, селищния празник на с. Мусачево и др.

През месеците юни, юли и август се проведоха арт занимания с деца, които се радваха на голям интерес и посещаемост от децата. Заниманията се провеждаха два пъти седмично, а освен това още два пъти седмично се правеше и детско кино, което също беше много интересно за децата.

Организирано беше провеждането и участието на следните **културни прояви и кръжоци:**

1. „Урок по родолюбие” - почит към Васил Левски
2. „ Баба Марта бързала” – запазване на традициите свързани с празника.
3. Открит урок с децата от селото на тема „ Свободна България” – включващ изработка на голямо табло, презентация и викторина.
4. „ Великден – шарен и незабравим”
5. Ден на детето – изложба на детски рисунки в читалището.
6. Летни занимания в месеците юни и юли за деца.
7. Обикаляне на Групите с Коледари в селото за здраве.
8. Посещения в библиотеката и читалището на децата от ДГ ”Пчелица” с. Мусачево, учениците от ОУ” Иван Вазов” с. Мусачево в различни инициативи като : „Ден на детската книга”, „ Приказните герои – наши приятели”, „Опознай бита на своите баби и дядовци” – беседа и разглеждане на етнографската изложба в читалището, „ Познавате ли приказките” и други, когато това беше възможно поради пандемията.

Изработвани и показвани са презентации по различни поводи, мероприятия и събития, кътове в библиотеката за тематични събития. Посещения на ученици и деца от селото в организирани мероприятия за посещение на етнографската ни изложба, която вече има доста експонати. Читалището участва активно в културния живот на общината и оказва съдействие при реализиране на общински мероприятия.